# Úradný vestník L 18/20.

| | ISSN 1725-5147 |
| --- | --- |
| Úradný vestník
  Európskej únie | L 18 |
| | |
| Slovenské vydanie | Právne predpisy | Zväzok 4820. januára 2005 |

ISSN 1725-5147

Úradný vestník

Európskej únie

L 18

Slovenské vydanie

Právne predpisy

Zväzok 4820. januára 2005

---

| Obsah | | II   Akty, ktorých uverejnenie nie je povinné | Strana |
| --- | --- | --- | --- |
| | | Dvor audítorov |
| | * | Rokovací poriadok Dvora audítorov Európskych spoločenstiev | 1 |

Obsah

II   Akty, ktorých uverejnenie nie je povinné

Strana

Dvor audítorov

*

Rokovací poriadok Dvora audítorov Európskych spoločenstiev

1

| SK | Akty, ktoré sú vytlačené obyčajným písmom, sa týkajú každodennej organizácie poľnohospodárskych záležitostí a sú spravidla platné len obmedzenú dobu.
  Názvy všetkých ostatných aktov sú vytlačené tučným písmom a je pred nimi hviezdička. |
| --- | --- |

SK

Akty, ktoré sú vytlačené obyčajným písmom, sa týkajú každodennej organizácie poľnohospodárskych záležitostí a sú spravidla platné len obmedzenú dobu.

Názvy všetkých ostatných aktov sú vytlačené tučným písmom a je pred nimi hviezdička.

---

II Akty, ktorých uverejnenie nie je povinné

Dvor audítorov

| 20.1.2005 | SK | Úradný vestník Európskej únie | L 18/1 |
| --- | --- | --- | --- |

20.1.2005

SK

Úradný vestník Európskej únie

L 18/1

---

ROKOVACÍ PORIADOK DVORA AUDÍTOROV EURÓPSKYCH SPOLOČENSTIEV

OBSAH

HLAVA I: ORGANIZAČNÉ USPORIADANIE DVORA AUDÍTOROV

| PRVÁ KAPITOLA | DVOR AUDÍTOROV |
| --- | --- |

PRVÁ KAPITOLA

| Článok I | Kolektívna povaha inštitúcie |
| --- | --- |

Článok I

| ODDIEL 1 | ČLENOVIA |
| --- | --- |

ODDIEL 1

| Článok 2 | Začiatok funkčného obdobia |
| --- | --- |

Článok 2

| Článok 3 | Povinnosti členov a výkon ich funkcie |
| --- | --- |

Článok 3

| Článok 4 | Odvolanie z funkcie a zbavenie nároku na dôchodok alebo iné funkčné požitky |
| --- | --- |

Článok 4

| Článok 5 | Prednostné poradie |
| --- | --- |

Článok 5

| Článok 6 | Zastupovanie členov |
| --- | --- |

Článok 6

| ODDIEL 2 | PREDSEDA |
| --- | --- |

ODDIEL 2

| Článok 7 | Voľba predsedu |
| --- | --- |

Článok 7

| Článok 8 | Zastupovanie predsedu |
| --- | --- |

Článok 8

| Článok 9 | Funkcie predsedu |
| --- | --- |

Článok 9

| ODDIEL 3 | AUDÍTORSKÉ SKUPINY A VÝBORY |
| --- | --- |

ODDIEL 3

| Článok 10 | Audítorské skupiny |
| --- | --- |

Článok 10

| Článok 11 | Výbory |
| --- | --- |

Článok 11

| ODDIEL 4 | GENERÁLNY TAJOMNÍK |
| --- | --- |

ODDIEL 4

| Článok 12 | Generálny tajomník Dvora audítorov |
| --- | --- |

Článok 12

| KAPITOLA II | VÝKON PRÁVOMOCÍ DVORA AUDÍTOROV |
| --- | --- |

KAPITOLA II

| Článok 13 | Delegovanie právomocí |
| --- | --- |

Článok 13

| Článok 14 | Právomoci schvaľujúceho úradníka |
| --- | --- |

Článok 14

| Článok 15 | Organizačné usporiadanie útvarov Dvora audítorov |
| --- | --- |

Článok 15

HLAVA II: PRIEBEH ROKOVANÍ DVORA AUDÍTOROV

| KAPITOLA I | SCHÔDZE DVORA AUDÍTOROV |
| --- | --- |

KAPITOLA I

| Článok 16 | Časový rozvrh zasadnutí |
| --- | --- |

Článok 16

| Článok 17 | Stanovenie programu rokovania |
| --- | --- |

Článok 17

| Článok 18 | Uznesenia |
| --- | --- |

Článok 18

| Článok 19 | Predsedníctvo |
| --- | --- |

Článok 19

| Článok 20 | Uznášaniaschopnosť |
| --- | --- |

Článok 20

| Článok 21 | Neverejný charakter zasadnutí |
| --- | --- |

Článok 21

| Článok 22 | Zápisnice zo zasadnutí Dvora audítorov |
| --- | --- |

Článok 22

| KAPITOLA II | ROZHODNUTIA |
| --- | --- |

KAPITOLA II

| Článok 23 | Prijímanie rozhodnutí |
| --- | --- |

Článok 23

| Článok 24 | Jazyky a overenie |
| --- | --- |

Článok 24

| Článok 25 | Zasielanie a uverejňovanie |
| --- | --- |

Článok 25

| KAPITOLA III | KONTROLY A PRÍPRAVA SPRÁV, STANOVÍSK, PRIPOMIENOK A VYHLÁSENÍ O VIEROHODNOSTI |
| --- | --- |

KAPITOLA III

| Článok 26 | Spôsoby výkonu kontrol |
| --- | --- |

Článok 26

| Článok 27 | Spravodajcovia |
| --- | --- |

Článok 27

HLAVA III: VŠEOBECNÉ A ZÁVEREČNÉ USTANOVENIA

| Článok 28 | Hodnoty vyjadrené v zlomkoch |
| --- | --- |

Článok 28

| Článok 29 | Vykonávacie predpisy |
| --- | --- |

Článok 29

| Článok 30 | Prístup k dokumentom |
| --- | --- |

Článok 30

| Článok 31 | Nadobudnutie účinnosti |
| --- | --- |

Článok 31

| Článok 32 | Uverejnenie |
| --- | --- |

Článok 32

DVOR AUDÍTOROV EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva, a najmä na článok 248 ods. 4 piaty pododsek,

so zreteľom na Zmluvu o založení Európskeho spoločenstva pre atómovú energiu, a najmä na článok 160c ods. 4 piaty pododsek,

po schválení Radou dňa 15. novembra 2004,

PRIJAL TENTO ROKOVACÍ PORIADOK:

HLAVA I

ORGANIZAČNÉ USPORIADANIE DVORA AUDÍTOROV

KAPITOLA I

DVOR AUDÍTOROV

Článok 1

Kolektívna povaha inštitúcie

Dvor audítorov je usporiadaný a koná ako kolektívny orgán v súlade s ustanoveniami zmlúv a rozpočtového nariadenia a podľa ustanovení tohto rokovacieho poriadku.

ODDIEL 1

ČLENOVIA

Článok 2

Začiatok funkčného obdobia

Funkčné obdobie členov Dvora audítorov začína plynúť dňom uvedeným na menovacom dekréte alebo, pokiaľ dátum nie je stanovený, počínajúc dátumom prijatia tohto dekrétu.

Článok 3

Povinnosti členov a výkon ich funkcie

Členovia vykonávajú svoju funkciu v súlade s ustanoveniami článku 247 ods. 4 a 5 Zmluvy o ES a článku 160b ods. 4 a 5 Zmluvy o Euratome.

Článok 4

Odvolanie z funkcie a zbavenie nároku na dôchodokalebo iné funkčné požitky

1.   V prípade, ak sa Dvor audítorov uznesie väčšinou svojich členov na tom, že predložené informácie sú dostatočné na preukázanie toho, že jeden z členov prestal spĺňať požadované podmienky alebo si neplní povinnosti vyplývajúce z jeho funkcie (článok 247 ods. 7 Zmluvy o ES a článok 160b ods. 7 Zmluvy o Euratome), poverí predsedu, alebo ak je týmto členom predseda, člena po ňom nasledujúceho v prednostnom poradí podľa článku 5 tohto rokovacieho poriadku, prípravou predbežnej správy.

2.   Predbežná správa sa zasiela spolu s podpornými dokumentmi všetkým členom vrátane člena, ktorého sa týka. Tento člen zašle v primeranej lehote stanovenej predsedom, alebo ak je predseda dotknutým členom, stanovenej členom nasledujúcim po ňom v poradí, písomné pripomienky.

3.   Dotknutý člen je taktiež vyzvaný podať Dvoru audítorov ústne vysvetlenia.

4.   Rozhodnutie o postúpení záležitosti Súdnemu dvoru s cieľom odvolať tohto člena z funkcie a/alebo zbaviť ho nároku na dôchodok alebo iné funkčné požitky prijíma Dvor audítorov tajným hlasovaním na základe štvorpätinovej väčšiny svojich členov. Dotknutý člen sa na hlasovaní nezúčastňuje.

Článok 5

Prednostné poradie

1.   Členovia sú zaraďovaní do poradia po predsedovi podľa dátumu ich menovania. V prípade opakovaného menovania člena, ktoré nemusí bezprostredne nasledovať po súčasnom funkčnom období, sa berie do úvahy dĺžka trvania jeho predchádzajúceho funkčného obdobia.

2.   Prednostné poradie členov menovaných v rovnaký deň sa určí podľa veku.

Článok 6

Zastupovanie členov

1.   Ak sa uvoľní mandát člena, Dvor audítorov určí jedného alebo viacerých členov, ktorí vykonávajú jeho funkciu až do menovania nového člena.

2.   V prípade neprítomnosti alebo iného zaneprázdnenia člena sú podmienky zastupovania člena jedným alebo viacerými členmi upravené vo vykonávacích predpisoch.

ODDIEL 2

PREDSEDA

Článok 7

Voľba predsedu

1.   Dvor audítorov volí nového predsedu pred skončením funkčného obdobia úradujúceho predsedu. Ak sa však koniec funkčného obdobia predsedu prekrýva s obdobím, keď sa obnovuje časť členskej základne podľa ustanovení článku 247 ods. 3 Zmluvy o ES a článku 160b ods. 3 Zmluvy o Euratome, voľby predsedu sa uskutočnia bezprostredne po tom, ako Dvor audítorov v novom zložení prevezme svoje funkcie, a to najneskôr do pätnástich pracovných dní od prevzatia funkcií.

2.   Voľba predsedu prebieha tajným hlasovaním. Za predsedu je zvolený ten kandidát, ktorý v prvom kole volieb získa dvojtretinovú väčšinu hlasov členov Dvora audítorov. Ak žiaden z kandidátov nezíska takúto väčšinu, uskutoční sa druhé kolo hlasovania a je zvolený kandidát, ktorý získa väčšinu hlasov členov Dvora audítorov. Ak v druhom kole hlasovania nezíska väčšinu hlasov členov Dvora audítorov žiadny kandidát, sú usporiadané ďalšie kolá hlasovania v súlade s postupom stanoveným vo vykonávacích predpisoch.

Článok 8

Zastupovanie predsedu

1.   Ak sa uvoľní mandát predsedu, vykonáva funkciu predsedu doterajší predseda, ak je naďalej členom Dvora audítorov a nie je nespôsobilý na výkon funkcie. V ostatných prípadoch zastupuje predsedu člen podľa prednostného poradia podľa článku 5.

2.   Zastupujúci predseda zabezpečuje počas obdobia zastupovania každodenné riadenie orgánu a zorganizuje voľbu nového predsedu v súlade s článkom 7. Ak sa však uvoľní mandát predsedu menej ako šesť mesiacov pred plánovaným ukončením mandátu, predseda je nahradený členom podľa prednostného poradia podľa článku 5.

3.   V prípade neprítomnosti alebo iného zaneprázdnenia predsedu zastupuje predsedu člen podľa prednostného poradia podľa článku 5.

Článok 9

Funkcie predsedu

1.   Predseda:

| a) | zvoláva a predsedá schôdzi kolégia a zabezpečuje riadny priebeh rokovaní; |
| --- | --- |

a)

zvoláva a predsedá schôdzi kolégia a zabezpečuje riadny priebeh rokovaní;

| b) | dohliada na vykonávanie rozhodnutí Dvora audítorov; |
| --- | --- |

b)

dohliada na vykonávanie rozhodnutí Dvora audítorov;

| c) | zabezpečuje riadne fungovanie útvarov a správne riadenie rôznych činností Dvora audítorov; |
| --- | --- |

c)

zabezpečuje riadne fungovanie útvarov a správne riadenie rôznych činností Dvora audítorov;

| d) | určuje osobu poverenú zastupovaním Dvora audítorov vo všetkých sporoch, na ktorých sa Dvor audítorov zúčastňuje; |
| --- | --- |

d)

určuje osobu poverenú zastupovaním Dvora audítorov vo všetkých sporoch, na ktorých sa Dvor audítorov zúčastňuje;

| e) | zastupuje Dvor audítorov vo vonkajších vzťahoch, a predovšetkým vo vzťahu s orgánom, ktorý udeľuje absolutórium, ostatnými orgánmi Spoločenstva a kontrolnými orgánmi členských štátov. |
| --- | --- |

e)

zastupuje Dvor audítorov vo vonkajších vzťahoch, a predovšetkým vo vzťahu s orgánom, ktorý udeľuje absolutórium, ostatnými orgánmi Spoločenstva a kontrolnými orgánmi členských štátov.

2.   Predseda môže delegovať časť svojich povinností na jedného alebo viacerých členov.

ODDIEL 3

AUDÍTORSKÉ SKUPINY A VÝBORY

Článok 10

Audítorské skupiny

1.   Vytvorenie a zloženie audítorských skupín prebieha v súlade s pravidlami stanovenými vo vykonávacích predpisoch.

2.   Generálny tajomník sa zodpovedá Dvoru audítorov a pravidelne ho informuje o plnení svojich úloh.

3.   Na návrh predsedu Dvor audítorov pridelí každého z ostatných členov do niektorej z audítorských skupín.

4.   Členovia sa zodpovedajú za plnenie im zverených úloh skupine a Dvoru audítorov.

Článok 11

Výbory

1.   Vytvorenie a zloženie výborov prebieha v súlade s pravidlami stanovenými vo vykonávacích predpisoch.

2.   Výbory sú zodpovedné za riešenie záležitostí, ktoré nie sú v zodpovednosti audítorských skupín podľa článku 10 ods. 2.

ODDIEL 4

GENERÁLNY TAJOMNÍK

Článok 12

Generálny tajomník Dvora audítorov

1.   Dvor audítorov menuje generálneho tajomníka na základe volieb s tajným hlasovaním v súlade s postupom stanoveným na tento účel vo vykonávacích predpisoch.

2.   Generálny tajomník sa zodpovedá Dvoru audítorov a pravidelne ho informuje o plnení svojich úloh.

3.   Pod vedením Dvora audítorov je generálny tajomník zodpovedný za sekretariát Dvora audítorov.

4.   Generálny tajomník vykonáva právomoci menovacieho orgánu v zmysle článku 2 Služobného poriadku úradníkov Európskych spoločenstiev a právomoci orgánu oprávneného uzatvárať pracovné zmluvy v zmysle článku 6 Podmienok zamestnávania ostatných zamestnancov Európskych spoločenstiev, pokiaľ rozhodnutie Dvora audítorov týkajúce sa výkonu právomocí menovacieho orgánu a orgánu oprávneného uzatvárať pracovné zmluvy nestanoví inak.

5.   Generálny tajomník je zodpovedný za riadenie pracovníkov Dvora audítorov a administratívu Dvora audítorov, ako aj za ostatné úlohy, ktoré mu Dvor audítorov pridelí.

6.   Zastupovanie generálneho tajomníka v prípade jeho neprítomnosti alebo iného zaneprázdnenia upravujú vykonávacie predpisy.

KAPITOLA II

VÝKON PRÁVOMOCÍ DVORA AUDÍTOROV

Článok 13

Delegovanie právomocí

1.   Pod podmienkou, že sa dodrží zásada kolektívnej zodpovednosti, Dvor audítorov môže splnomocniť jedného alebo viacerých členov na prijatie v jeho mene a pod jeho dohľadom presne vymedzených opatrení v oblasti riadenia a administratívy, najmä na prípravu podkladov pre neskoršie rozhodnutia Dvora audítorov. Dotknutí členovia informujú Dvor audítorov o takto prijatých opatreniach.

2.   Členovia môžu splnomocniť jedného alebo viacerých úradníkov, alebo iných zamestnancov Dvora audítorov na podpisovanie dokumentov týkajúcich sa záležitostí, ktoré patria do právomoci uvedeného člena v súlade s pravidlami stanovenými vo vykonávacích predpisoch.

Článok 14

Právomoci schvaľujúceho úradníka

1.   Funkciu schvaľujúceho úradníka vykonávajú členovia Dvora audítorov a funkciu delegovaného schvaľujúceho úradníka vykonáva generálny tajomník v súlade s vnútornými predpismi o plnení rozpočtu.

2.   Dvor audítorov stanoví podmienky kontroly výkonu funkcie schvaľujúceho úradníka alebo delegovaného schvaľujúceho úradníka v rozhodnutí týkajúcom sa vnútorných pravidiel plnenia rozpočtu.

Článok 15

Organizačné usporiadanie útvarov Dvora audítorov

1.   Dvor audítorov rozhoduje o štruktúre svojich útvarov.

2.   Na návrh generálneho tajomníka Dvor audítorov rozdelí pracovné miesta uvedené v pláne pracovných miest medzi administratívne útvary a audítorské skupiny.

HLAVA II

PRIEBEH ROKOVANÍ DVORA AUDÍTOROV

KAPITOLA I

SCHÔDZE DVORA AUDÍTOROV

Článok 16

Časový rozvrh zasadnutí

1.   Dvor audítorov zostavuje jedenkrát ročne pred koncom roka predbežný časový rozvrh zasadnutí na nasledujúci rok.

2.   Doplňujúce zasadnutia môžu byť zaradené na podnet predsedu alebo na žiadosť najmenej jednej štvrtiny členov Dvora audítorov.

Článok 17

Stanovenie programu rokovania

1.   Predseda zostavuje návrh programu pre jednotlivé zasadnutia.

2.   Pred začatím každého zasadnutia Dvora audítorov sa návrh programu rokovaní spolu s prípadnými požiadavkami na jeho zmenu predloží Dvoru audítorov, ktorý ho schváli na začiatku každého zasadnutia.

3.   Body programu rokovania, ktoré môže Dvor audítorov prijať bez rozpravy, sú zaradené do časti A programu rokovania; body programu, ktoré sa prijímajú po rozprave, sú zaradené do časti B programu rokovania.

4.   Podrobné pravidlá vymedzujúce podmienky na prijatie bodu programu rokovania bez rozpravy alebo po rozprave sa stanovia vo vykonávacích predpisoch.

5.   Lehoty na doručenie programu rokovania a súvisiacich dokumentov sa stanovia vo vykonávacích predpisoch.

Článok 18

Uznesenia

Dvor audítorov rozhoduje na zasadnutiach, pokiaľ sa neuplatňuje písomný postup stanovený v článku 23 ods. 5.

Článok 19

Predsedníctvo

Zasadnutiam Dvora audítorov predsedá predseda. V prípade neprítomnosti alebo iného zaneprázdnenia predsedu predsedá zasadnutiam člen, ktorý zastupuje predsedu v zmysle článku 8.

Článok 20

Uznášaniaschopnosť

Dvor audítorov je uznášaniaschopný, ak je na jeho zasadnutí prítomná dvojtretinová väčšina všetkých členov.

Článok 21

Neverejný charakter zasadnutí

Zasadnutia Dvora audítorov nie sú verejné, pokiaľ Dvor audítorov nerozhodne inak.

Článok 22

Zápisnice zo stretnutí

Z každého zasadnutia Dvora audítorov sa vyhotoví zápisnica.

KAPITOLA II

ROZHODNUTIA

Článok 23

Prijímanie rozhodnutí

1.   Dvor audítorov prijíma rozhodnutia ako kolektívny orgán po predbežnom preskúmaní príslušnou audítorskou skupinou alebo výborom, s výnimkou rozhodnutí, ktoré Dvor audítorov prijíma v pôsobnosti menovacieho orgánu alebo orgánu oprávneného uzatváraním pracovných zmlúv.

2.   Dvor audítorov prijíma dokumenty uvedené v článku 248 ods. 4 treťom pododseku Zmluvy o ES a článku 160c ods. 4 treťom pododseku Zmluvy o Euratome väčšinou svojich členov.

3.   Bez toho, aby boli dotknuté ustanovenia článku 4 ods. 4 a článku 7 ods. 2, prijímajú sa ostatné rozhodnutia väčšinou členov prítomných na zasadnutí Dvora audítorov. Dvor audítorov však môže na návrh ktoréhokoľvek z členov vyhlásiť na základe väčšiny hlasov členov prítomných na zasadnutí, že o špecifickej otázke predloženej Dvoru audítorov musí rozhodnúť väčšina všetkých členov Dvora audítorov.

4.   Ak sa na prijatie rozhodnutia vyžaduje väčšina hlasov členov prítomných na zasadnutí Dvora audítorov, je v prípade rovnosti hlasov rozhodujúci hlas predsedu.

5.   Dvor audítorov určí pre každý individuálny prípad, ktoré rozhodnutia majú byť prijaté na základe písomného postupu. Podrobné pravidlá pre tento postup stanovia vykonávacie predpisy.

Článok 24

Jazyky a overenie

1.   Správy, stanoviská, pripomienky, vyhlásenia o vierohodnosti a iné dokumenty určené na uverejnenie sa vyhotovujú vo všetkých úradných jazykoch.

2.   Overenie dokumentov sa uskutoční podpisom predsedu na všetkých jazykových verziách.

Článok 25

Zasielanie a uverejňovanie

V medziach zmlúv, a najmä ustanovení článku 248 ods. 4 Zmluvy o ES a článku 160c ods. 4 Zmluvy o Euratome, a bez toho, aby boli dotknuté platné ustanovenia rozpočtového nariadenia, vykonávacie predpisy stanovia podmienky zasielania a uverejňovania správ Dvora audítorov, ako aj jeho stanovísk, pripomienok, vyhlásení o vierohodnosti a iných rozhodnutí.

KAPITOLA III

KONTROLY A PRÍPRAVA SPRÁV, STANOVÍSK, PRIPOMIENOK A VYHLÁSENÍ O VIEROHODNOSTI

Článok 26

Spôsoby výkonu kontrol

1.   Dvor audítorov stanoví podrobné pravidlá vykonávania kontrol, ktorých výkonom ho poverujú zmluvy.

2.   Vykonáva kontroly v súlade s cieľmi stanovenými v pláne práce.

Článok 27

Spravodajcovia

1.   Audítorská skupina určí pre každú úlohu člena alebo členov vo funkcii spravodajcu. Ak úlohy prekračujú rámec právomocí skupiny auditu, určí Dvor audítorov spravodajcu/spravodajcov pre každý konkrétny prípad.

2.   Ak Dvor audítorov požiadajú o vydanie stanoviska v zmysle článkov 279 a 280 Zmluvy o ES a článku 183 Zmluvy o Euratome alebo článku 248 Zmluvy o ES a článku 160c Zmluvy o Euratome, alebo ak si želá predložiť pripomienky v zmysle článku 248 Zmluvy o ES a článku 160c Zmluvy o Euratome, Dvor audítorov určí spomedzi svojich členov spravodajcu alebo spravodajcov poverených preskúmaním záležitosti a prípravou návrhu.

HLAVA III

VŠEOBECNÉ A ZÁVEREČNÉ USTANOVENIA

Článok 28

Hodnoty vyjadrené v zlomkoch

Na účely tohto rokovacieho poriadku sa hodnoty vyjadrené v zlomkoch zaokrúhľujú smerom nahor.

Článok 29

Vykonávacie predpisy

1.   Dvor audítorov prijme vykonávacie predpisy k tomuto rokovaciemu poriadku väčšinou všetkých členov.

2.   Vykonávacie predpisy sa uverejnia na internetových stránkach Dvora audítorov.

Článok 30

Prístup k dokumentom

V súlade so zásadami transparentnosti a správneho riadenia a bez toho, aby boli dotknuté ustanovenia článku 143 ods. 2 a článku 144 ods. 1 rozpočtového nariadenia, má každý občan Únie a každá fyzická alebo právnická osoba s bydliskom alebo sídlom v členskom štáte právo na prístup k dokumentom Dvora audítorov v súlade s podmienkami ustanovenými v rozhodnutí o vnútorných predpisoch týkajúcich sa spracovania žiadostí o prístup k dokumentom Dvora audítorov.

Článok 31

Nadobudnutie účinnosti

Tento rokovací poriadok zrušuje a nahrádza rokovací poriadok prijatý Dvorom audítorov dňa 31. januára 2002.

Nadobúda účinnosť 1. januára 2005.

Článok 32

Uverejnenie

Tento rokovací poriadok sa uverejní v Úradnom vestníku Európskej únie.

V Luxemburgu 8. decembra 2004

Za Dvor audítorov

predseda

Juan Manuel FABRA VALLÉS

---